שיחה:יצחק הלוי (פירושונים)

message: דף הפירושונים מיותר, משום שעל אף אחת מהדמויות בו (מלבד הראשית) לא יחפשו "יצחק הלוי" סתם. הלל • שיחה • ז' בחשוון ה'תשע"א • 20:21, 14 באוקטובר 2010 (IST)
replies: text: איני מסכים עם קביעתך הנ"ל, עובדה שיש 3 הריב"א שמוזכרים אף הם לעיתים רק בשם רבי יצחק ורבי יצחק הלוי. מי-נהר - שיחה 20:48, 14 באוקטובר 2010 (IST)
replies: text: :הבה נראה. הריצב"א כלל אינו לוי, לכן אינו שייך לכאן. בערך יצחק בן אשר הלוי מוזכרים כמה כינויים שלו, בהם "יצחק הלוי משפירא", אך בשום מקום לא "יצחק הלוי" סתם. הריב"א השלישי שאתה מדבר עליו (דהיינו הראשון) הוא כמובן ר' יצחק הלוי שלנו, שהערך קרוי על שמו, ואינו צריך פירושונים. כל השאר מיותרים כאן, כי איש אינו קורא להם יצחק הלוי סתם. הלל • שיחה • ז' בחשוון ה'תשע"א • 20:52, 14 באוקטובר 2010 (IST)
replies: text: :: אלה שבכלל יודעים מיהו רבינו יצחק ימצאו שימוש בדף הפירושונים. במיוחד לגבי אלה הנושאים את השם ר' יצחק מתקופה ומאזור זה של חכמי אשכנז. ע"פ הבנתי דף פירושונים כשמו כן הוא אינו רק למנוע בלבול בין שמות ידועים. באשר לשימוש בשם רבי יצחק סתם , לפי מה שאני זוכר בהערות שונות כן מוזכר הריב"א בשם ר' יצחק סתם. מי-נהר - שיחה 20:56, 14 באוקטובר 2010 (IST)
replies: text: :::על מטרת דף הפירושונים ראה: ויקיפדיה:פירושונים. ציטוט: "אם קיימים למונח פירושים שווים במעמדם מתחומים שונים, רצוי שהמונח עצמו ישמש דף פירושונים". הדף הזה נועד למנוע בלבול ולא להרחיב אופקים או לעשות רשימה בעלמא. לגבי הטענה השנייה - אם אפילו לך זה רק משהו שזכור במעורפל, הרי שאין בזה עניין לקוראי ויקיפדיה. הלל • שיחה • ז' בחשוון ה'תשע"א • 20:59, 14 באוקטובר 2010 (IST)
replies: text: :::: כאמור קוראי ויקיפדיה ברובם כלל אינם יודעים מיהו רבינו יצחק, ומדוע אתה מוחק בכוחנות את כל הדף מה יקרה עם תדון על כך בדף שיחה קודם? מה לגבי בקשתך לבוררות ? למה ככה ? מי-נהר - שיחה 21:00, 14 באוקטובר 2010 (IST)
replies: text: :::::זה היה לצורך ההדגמה (לכן עשיתי זאת בשלבים), וכדי שכל עריכה שתבטל תוכל לנמק מדוע היא נצרכת. הלל • שיחה • ז' בחשוון ה'תשע"א • 21:02, 14 באוקטובר 2010 (IST)

message: יש ביניכם שני ויכוחים:  
א. מה מטרתו של דף פירושונים: האם הוא נועד רק למנוע בלבול בין ערכים בעלי שמות זהים, ולכן יש בו צורך רק כאשר הקורא יחפש ערך בשם זה; או שהוא נועד גם להיות מעין קטגוריה, ולתת מידע לקורא על ערכים שיש דמיון ביניהם: "היו הרבה אישים בשם רבי יצחק שהיו לויים ונמיין אותם". לא עסקתי הרבה בדפי פירושונים, ומעולם לא יצרתי כאלה, אבל ההגיון נוטה להגדרה המצמצמת וכן דפי המדיניות, ראו גם כאן.
ב. למי מהאישים הנ"ל יש הקוראים בשם "(רבי) יצחק הלוי". אני מבין שמי נהר מודה שסתם "יצחק הלוי" הוא הנושא את הערך בשם זה, רבו של רש"י, ואילו לכל השאר לא קוראים סתם "יצחק הלוי", פרט אולי לריב"א. מחיפוש בפרויקט השו"ת אני מתרשם כך שאין "יצחק הלוי" פרט לרבו של רש"י ולעוד אישים שאין עליהם ערך (כמו ר' יצחק הלוי אחיינו של הרא"ה, שמוזכר כמה פעמים בכתבי הריטב"א, לעיתים בציון קישרו לרא"ה ולעיתים בסתם "ר' יצחק הלוי"). אם כי, כשחיפשתי בראשי תיבות "ר"י הלוי" לא מצאתי ידי ורגלי (הרבה מהם מכוונים לר' יוסף הלוי אבן מיגאש), ויתכן שחיטוט בהם יעלה "יצחק הלוי" גם ביחס לריב"א. אגב, בערך על ריב"א כתבתי שהוא מכונה גם "רבי יצחק הלוי משפיירא", על פי המבוא של ליפשיץ המצויין (תרתי משמע) בסוף הערך, אבל חיפוש בפרויקט השו"ת (ב"יצחק" או "ר"י") לא אישר זאת, אלא רק בצירוף שם אביו, וכנראה איזכוריו בשם זה הם בכתבים 'נידחים' שאינם מופיעים בפרוייקט השו"ת. הגיוני, אם כן, שאף אחד לא יחפש את ריב"א בשם "יצחק הלוי".
דעתי נוטה, אפוא, לדעת הלל.
בברכה, עזר - שיחה 00:20, 15 באוקטובר 2010 (IST)
א"כ הלכה כבית הלל , מקבל את דין הבורר.מי-נהר - שיחה 00:38, 15 באוקטובר 2010 (IST)
thread_title: בוררות